text: 
  Unionen er god til at løse problemer, der kræver internationalt 
  samarbejde  -  miljøproblemer f.eks.. Men miljøet kender ikke til 
  landegrænser, så hvad hjælper skrappe miljøregler, når Østeuropa ikke 
  er med. De østeuropæiske lande vil formentlig tage imod vores 
  forurenende industrier med kyshånd for at skaffe arbejdspladser.
  
  Jeg går bestemt ind for et udvidet internationalt samarbejde, men ikke
   et overnationalt " De Europæiske Forenede Stater ". Jeg tror ikke, 
  et demokrati kan fungere med mange forskellige sprog. En af 
  forudsætningerne for et demokrati er folkelig kontrol bl. a. gennem en 
  kritisk presse, men med mange sprog er det svært at få et 
  helhedsbillede af Europa. Pen Hvad skal du bruge Europa til? Mikkel 
  Thorvald Madsen, 19 år, gymnasieelev, Værløse: " Jeg tror, at stadig 
  flere danskere vil uddanne sig rundt omkring i Europa. Jeg regner 
  selv med at læse til ingeniør  -  eller måske kemi  -  og tage en 
  del af uddannelsen i et andet europæisk land.
  
  
  
  